10. การควบคุมภายใน

ในการประชุมคณะกรรมการบริษัท ครั้งที่ 17/2544 เมื่อวันที่ 23 พฤศจิกายน 2544
โดยมีกรรมการอิสระ และคณะกรรมการตรวจสอบเข้าร่วมประชุมด้วย
คณะกรรมการบริษัทได้มีความเห็นร่วมกันว่า
ในขณะนี้ระบบควบคุมภายในของบริษัทและบริษัทย่อยมีความเพียงพอและเหมาะสม
และสามารถป้องกันทรัพย์สินของบริษัทและบริษัทย่อยอันอาจเกิดจากการที่ผู้บริหารนำไปใช้โดยมิชอบหรือโดยไม่มีอำนาจในการใช้
และได้พิจารณาและร่วมแสดงความเห็นในการจัดทำแบบประเมินระบบควบคุมภายในของบริษัท
สรุปได้ดังนี้

1. องค์กรและสภาพแวดล้อม -
คณะกรรมการเห็นชอบร่วมกันว่าโครงสร้างขององค์กรเอื้อให้ระบบการควบคุมภายในดำเนินไปตามที่บริษัทและบริษัทย่อยมุ่งหวัง

2.  การบริหารความเสี่ยง –
    คณะกรรมการเห็นชอบร่วมกันว่าบริษัทและบริษัทย่อยมีมาตรการที่รัดกุมในการประเมินและมาตรการลดความเสี่ยงที่เพียงพอ

3.  การควบคุมการปฏิบัติงานของฝ่ายบริหาร -
    คณะกรรมการเห็นชอบร่วมกันว่าบริษัทและบริษัทย่อย
    มีการกำหนดอำนาจและการอนุมัติรายการเป็นไปอย่างเหมาะสม
    การแบ่งแยกหน้าที่ที่สามารถป้องกันการทุจริต
    รวมทั้งมีมาตรการที่รัดกุมและต้องผ่านการอนุมัติในการทำธุรกรรมกับผู้ถือหุ้นใหญ่ กรรมการ
    ผู้บริหาร หรือบุคคลที่เกี่ยวข้องกับบุคคลดังกล่าว
    โดยการพิจารณาอนุมัติกระทำโดยผู้ที่ไม่มีส่วนได้ส่วนเสีย
    และคำนึงถึงผลประโยชน์สูงสุดของบริษัท

4.  ระบบสารสนเทศและการสื่อสารข้อมูล - คณะกรรมการเห็นชอบร่วมกันว่าบริษัทและบริษัทย่อย
    มีการตัดสินใจบนพื้นฐานของข้อมูลที่มีคุณภาพและเพียงพอของคณะกรรมการบริษัท

5.  ระบบการติดตาม - คณะกรรมการเห็นชอบร่วมกันว่าบริษัทและบริษัทย่อย
    ได้มีการติดตามอย่างสม่ำเสมอว่า
    ระบบการควบคุมภายในยังดำเนินอยู่อย่างต่อเนื่องและมีการปรับปรุงแก้ไขให้สอดคล้องกับเหตุการณ์ที่ผ่านไป

นอกจากนี้ คณะกรรมการตรวจสอบได้มีความเห็นร่วมกันว่า
ในขณะนี้ระบบควบคุมภายในของบริษัทและบริษัทย่อยมีความเพียงพอและเหมาะสม
สามารถป้องกันทรัพย์สินของบริษัทและบริษัทย่อยอันอาจเกิดจากการที่ผู้บริหารนำไปใช้โดยมิชอบหรือไม่มีอำนาจในการใช้

รายงานของคณะกรรมการตรวจสอบ

คณะกรรมการตรวจสอบของบริษัท ซึ่งประกอบด้วย

1)  ร.ท. โอฬาร ไกรฤกษ์

2)  ร.ท. อนันต์ ปานะนนท์ ร.น.

3)  นายมนัส บารมีชัย

  ได้ประชุมร่วมกันพร้อมทั้งผู้ตรวจสอบบัญชีภายนอกและผู้ตรวจสอบภายในของบริษัท

รวม 5 ครั้งในรอบระยะเวลาบัญชีปี 2544 ทั้งนี้เพื่อให้มีการประสานงานด้วยดี
ระหว่างผู้ตรวจสอบบัญชีภายนอกและผู้ตรวจสอบภายใน คณะกรรมการพบว่า
บริษัทมีข้อมูลเพียงพอแก่การตรวจสอบของผู้สอบบัญชี และคณะกรรมการได้ถือแนวทางข้างล่างนี้
เป็นขอบเขตสอดส่องดูแลการปฏิบัติของบริษัท พร้อมทั้งให้ความเห็นเพื่อความโปร่งใสในเรื่องต่างๆ
ด้วย กล่าวคือ

1)  ดูแลให้บริษัทปฏิบัติตามระเบียบและข้อบังคับของตลาดหลักทรัพย์

2)  ดูแลการตรวจสอบบัญชีว่า ไม่มีการจำกัดขอบเขตและมีความพร้อมเสมอต่อการตรวจ

  สอบ

3)  ดูแลมิให้มีการดำเนินงานที่ขัดผลประโยชน์ของบริษัท

4)  พบว่าบริษัทปฏิบัติตามข้อสัญญาการปรับโครงสร้างหนี้ด้วยดี

5)  เห็นว่าบริษัทพึงรักษากระแสเงินสดที่มีอยู่ระดับสูงไว้ เพื่อโอกาสปฏิบัติทางบวกใน

  การชำระหนี้ตาม 4 ให้ได้สูงกว่าข้อสัญญา ซึ่งจะเป็นเครดิตต่อบริษัท

6)  ได้เปรียบเทียบสินค้าคงเหลือปลายงวดของปี 2544 พบว่าลดลงจากปีก่อน อันเป็น

  หลักการที่ดีของธุรกิจอัญมณี บริษัทควรที่จะรักษาแนวทางนี้ไว้

7)  ผลกำไรสำหรับระยะเวลาบัญชีปี 2544 พบว่ามีจำนวนสูง และเมื่อรวมกับปัจจัยอื่นๆ

  ทำให้ส่วนของผู้ถือหุ้นเพิ่มขึ้นมาก บริษัทต้องระลึกเสมอว่า ปัจจัยบางตัวเกิดขึ้นเป็น

  ครั้งคราว

8)  บริษัทอยู่ระดับแนวหน้าของประเทศในเรื่องการหาตลาดต่างประเทศ อย่างไรก็ดีการ

  ฟื้นตัวของเศรษฐกิจโลกยังไม่แน่ชัดนัก การลงทุนหรือขยายเครือข่ายของบริษัทย่อย

  ในต่างประเทศยังต้องระมัดระวัง

9)  บริษัทได้เพิ่มทุนจากผู้ลงทุนภายนอก แสดงว่าบริษัทได้ผ่านการวิเคราะห์อย่าง

  ละเอียดหลายแง่หลายมุมจากบุคคลภายนอก เรื่องนี้นับว่าเป็นเครดิตแก่บริษัททั้งด้าน

  ตลาดทุนและด้านสังคม